Din cauza lipsei apei majoritatea fabricilor de pâine nu au funcționat ceea ce a dus și la o criză a pâinii la Piatra-Neamț.

În tot acest timp toți cei responsabili nu fac decât să dea vina unii pe alții și absolut nimeni nu are curajul să vorbească despre cauzele care au dus la aceste situații de criză, care nici pe departe nu e terminată. Acea conducta va mai ceda în viitorul apropiat deoarece trebuia schimbată de 10 ani și e amplasată sub carosabil, deoarece niște cretini care au vrut să facă bani repede au dat aviz ca șoseaua ce avea două benzi să se extindă fără să se mute conductele. Conducta de aducțiune din beton armat, care era proiectată sub spațiu verde de pe marginea drumului, a ajuns astfel sub șoseaua pe unde trece traficul greu, deci se va crăpa într-o veselie și din ce în ce mai des.

În toată această criză a apei sunt protejați de corupția din Neamț cei care trebuiau să schimbe conducta de 10 ani, cei care nu ar fi trebuit să permită să fie sub șosea aceasta conductă, cei care nu fac nimic concret ca să se decontamineze lacul și să avem două surse de apă și mulți alții. Criza apei este strict rezultatul corupției din Neamț.

I.R.